sagorsarker/bangla-wikipedia huggingface dataset:
মুষ্টিযুদ্ধের মঞ্চ

মুষ্টিযুদ্ধের মঞ্চ মুষ্টিযুদ্ধ খেলার জন্য ব্যবহৃত নির্দিষ্ট আয়তনের একটি দড়ি ঘেরা উঁচু মঞ্চকে বোঝানো হয়। একটি আধুনিক মুষ্টিযুদ্ধ মঞ্চ ভূমি থেকে উত্থিত একটি বর্গাকৃতি পাটাতন যার চার কোণায় চারটি খুঁটি থাকে। প্রতিটি খুঁটি থেকে পাশের খুঁটি পর্যন্ত চারটি সমান্তরাল দড়ি টার্নবাকল নামক স্ক্রুয়ের সাহায্যে টানটান করে লাগিয়ে মুষ্টিযুদ্ধক্ষেত্রের সীমানা নির্ধারণ করা হয়।
বিশ্বে একাধিক পেশাদার মুষ্টিযুদ্ধ সংস্থা বিদ্যমান, তাই মুষ্টিযুদ্ধের মঞ্চের নির্মাণ সংক্রান্ত আদর্শগুলিও ভিন্ন ভিন্ন হয়ে থাকে। সাধারণত একটি আদর্শ মঞ্চ প্রতি পার্শ্বে ১৬ থেকে ২০ ফুট দীর্ঘ হয়। দড়ির বাইরে আরও ২ ফুট খালি স্থান রাখা হয়। মঞ্চটি ভূমি থেকে ৩ থেকে ৪ ফুট উঁচুতে থাকে। এটির উপরে প্রায় ১ ইঞ্চি পুরু গদি থাকে এবং তার উপরে ক্যানভাসের কাপড়ের আবরণ দেওয়া থাকে। দড়িগুলির ব্যাস প্রায় ১ ইঞ্চি এবং এগুলি পাটাতন থেকে ১৮, ৩০, ৪২ ও ৫৪ ইঞ্চি উচ্চতায় টানা থাকে। খুঁটিগুলি পাটাতন থেকে ৫ ফুট উচ্চতাবিশিষ্ট হয়। রশিগুলি একে অপরের সাথে স্পেসার দ্বারা সংযুক্ত থাকে যাতে সেগুলি একে অপরের থেকে দূরে না সরে যায়।
মঞ্চে যেন সর্বোচ্চ পরিমাণ আলোকসম্পাত হয়, আলোকসম্পাতের কারণে উত্তাপের পরিমাণ যেন সর্বনিম্ন হয়, এবং মঞ্চের আশেপাশে যেন আলো না পড়ে, সে ব্যাপারগুলিও নির্মাণের সময় মাথায় রাখা হয়।
মুষ্টিযুদ্ধের মঞ্চের সাথে কুস্তির মঞ্চের সাদৃশ্য থাকলেও দ্বিতীয়টিতে তিনটি দড়ি ব্যবহার করা হয় এবং পাটাতনের মেঝে আরও স্থিতিস্থাপক হয়।
পশ্চিমা পাহাড়ী ভাষাগোষ্ঠী

পশ্চিমা পাহাড়ী উত্তরা ইন্দো-আর্য ভাষা সমূহের অন্তর্গত একটি ভাষাগোষ্ঠী৷ মূলত হিমালয় পার্বত্য অঞ্চলে ভারতের হিমাচল প্রদেশ রাজ্য এবং জম্মু-কাশ্মীর ও উত্তরাখণ্ড রাজ্যের কিছু অঞ্চলে এই ভাষাগোষ্ঠীর অন্তর্গত ভাষাগুলি বলা হয়ে থাকে৷
পশ্চিমা পাহাড়ী ভাষাগুলিকে অনেকক্ষেত্রে হিমাচলি ভাষা নামেও অভিহিত করা হয়ে থাকে(নয়)৷আবার কিছু ক্ষেত্রে এটিকে সাধারণত পাহাড়ি ভাষা বলা হয়ে থাকলেও পাহাড়ী বলতে উত্তরাখণ্ড ও নেপাল সহ পশ্চিম কাশ্মীরের পোঠোহারী ভাষার মতো একাধিক উত্তরা ও উত্তর-পশ্চিমী ইন্দো-আর্য ভাষাকেও বোঝানো হয়ে থাকে৷
গ্লোটোলগ অনুযায়ী নিম্নলিখিত তালিকাটি পশ্চিমা পাহাড়ী ভাষাগোষ্ঠীর অন্তর্ভুক্ত:
পাহাড়ী ভাষাগুলি হলো উপভাষার ধারাবাহিকতা এবং প্রতিটি ভাষাই তার পার্শ্ববর্তী ভাষাটির সাথে পারস্পরিক বোধগম্য৷ কিছু পশ্চিমা পাহাড়ী ভাষা ডোগরি, কিছু পাঞ্জাবী এবং বাকী সকল হিন্দির উপভাষা হিসাবে মান্যতাপ্রাপ্ত৷
ডোগরি ও কাংড়ির মতো পশ্চিমা পাহাড়ী ভাষাগুলি পাঞ্জাবি ভাষার মতো স্বন ভাষা, যা অন্যান্য অধিকাংশ ভারতীয় ভাষাগুলির বৈশিষ্ট্যের থেকে যথেষ্ট আলাদা৷ ২০০৩ খ্রিস্টাব্দে ডোগরি ভাষা ভারতের সংবিধানের অষ্টম তফসিলের অন্তর্ভুক্ত করে রাষ্ট্রের একটি সরকারী ভাষার মর্যাদা দেওয়া৷
একটি বিতর্কিত গবেষণা অনুসারে বর্তমানে গাড়োয়ালী ভাষার উপভাষা হিসেবে চিহ্নিত বঙ্গাণীকে একটি স্বতন্ত্র পশ্চিমা পাহাড়ি ভাষা হিসেবে তুলে ধরেন।
সাম্প্রতিককালে পশ্চিমা পাহাড়ি ভাষাগুলি লেখার ক্ষেত্রে মান্য দেবনাগরী লিপিই ব্যবহার করা হয়।
নিকট অতীতকাল অবধিও এই ভাষাগুলি টাকরী লিপিতে লেখা হতো। পূর্ব থেকে পশ্চিমে এই লিপির বিভিন্ন প্রকার ছিল, এগুলি মধ্যে ডোগরি টাকরী, মান্য টাকরী, সিরমৌরী টাকরি ও জৌনসারি টাকরী অন্যতম৷ ভারতের স্বাধীনতা লাভের পর এই লিপির ব্যবহার দ্রুত হারে কমতে থাকে এবং তার পরিবর্তে দেবনাগরী লিপি প্রতিস্থাপিত হওয়া শুরু হয়। এর মধ্যেও লিপি এবং ভাষা পুনরুদ্ধারে ও পুনঃ প্রতিষ্ঠিত করার জন্য বিক্ষিপ্তভাবে একাধিকবার আন্দোলনও সংঘটিত হয়েছে।
ইউনেস্কোর তথ্য অনুসারে পশ্চিমা পাহাড়ী ভাষাগুলির মধ্যে একমাত্র ডোগরি ছাড়া বাকি প্রতিটি ভাষাই হয় সঙ্কটাপন্ন বা বিপন্ন শ্রেণীর অন্তর্ভুক্ত৷
ভারতের সংবিধানের অষ্টম তফসিলে পাহাড়ী ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতাঅদানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশই হিন্দি ভাষাগোষ্ঠীর অন্তর্গত একেকটি উপভাষা হয়ে রয়েছে৷ তবে ডোগরি বর্তমানে একটি স্বতন্ত্র ভাষা ও বিলাসপুরী, ভটিয়ালী সহ কিছু কিছু ভাষা পাঞ্জাবি ভাষা উপভাষার তকমা পেয়েছে৷
খালিয়াজুড়ি থানা

খালিয়াজুড়ি থানা বাংলাদেশের নেত্রকোণা জেলার অন্তর্গত খালিয়াজুড়ি উপজেলার একটি থানা।
১৯০৬ সালের ১৬ জুন খালিয়াজুড়ি থানা প্রতিষ্ঠিত হয়।
খালিয়াজুড়ি উপজেলার ৬টি ইউনিয়নের প্রশাসনিক কার্যক্রম খালিয়াজুড়ি থানার আওতাধীন।
এয়ারপোর্ট আর্মড পুলিশ

এয়ারপোর্ট আর্মড পুলিশ ব্যাটালিয়ন (বিমানবন্দর সশস্ত্র পুলিশ) ঢাকার শাহজালাল আন্তর্জাতিক বিমানবন্দরের নিরাপত্তা জন্য দায়বদ্ধ বাংলাদেশ পুলিশের বিশেষ ইউনিট। শাহজালাল আন্তর্জাতিক বিমানবন্দর বাংলাদেশের বৃহত্তম ও ব্যস্ততম বিমানবন্দর। এএপি বাংলাদেশের সশস্ত্র পুলিশ ব্যাটালিয়নের (এপিবিএন) অন্যতম ব্যাটালিয়ন।
সশস্ত্র পুলিশ ব্যাটালিয়ন অধ্যাদেশ, ১৯৯৯ এর অনুচ্ছেদ অনুযায়ী, সশস্ত্র পুলিশ ব্যাটালিয়ন (এপিবিএন) অভ্যন্তরীণ সুরক্ষা, সশস্ত্র সন্ত্রাসীকে গ্রেপ্তার, অস্ত্র ও বিস্ফোরক পুনরুদ্ধার, এবং সরকার কর্তৃক প্রদত্ত অন্য যে কোনও দায়িত্ব পালন করে। বাংলাদেশ সরকার বিমানবন্দরের সার্বিক সুরক্ষার দায়িত্ব নিতে ২০১০ সালের ১ জুন সশস্ত্র পুলিশ ব্যাটালিয়নকে মোতায়েন করে। বিমানবন্দর আর্মড পুলিশ, কার্যকরভাবে ও দক্ষতার সাথে এই দায়িত্ব পালনের জন্য বাংলাদেশ বেসামরিক বিমান চলাচল কর্তৃপক্ষ, বাংলাদেশ শুল্ক বিভাগ, বিভিন্ন গোয়েন্দা ইউনিট এবং অন্যান্য অনুরূপ সংস্থাগুলির সাথে সমন্বয় করে কাজ করে।
বাংলাদেশের বৃহত্তম বিমানবন্দরে মোট ১১০০ জন কর্মী (১০০ জন মহিলা সদস্যসহ) সুরক্ষা দায়িত্ব পালন করছেন। বিমানবন্দরকে সুরক্ষিত করার জন্য বিমানবন্দর সশস্ত্র পুলিশদের চার ধরনের দল রয়েছে:
নাগরিক বিমান ও পর্যটন মন্ত্রণালয় ও বাংলাদেশ পুলিশ সদর দফতরের নির্দেশনা অনুসারে বিমানবন্দর সশস্ত্র পুলিশ স্বাধীনভাবে বিমানবন্দরকে সুরক্ষিত করার দায়িত্ব পালন করে।। সংস্থার প্রদত্ত কয়েকটি পরিষেবা নিম্নরূপ:
মোখলেসুর রহমান জিতু মিয়া

মোখলেসুর রহমান জিতু মিয়া ছিলেন বাংলাদেশের রাজনীতিবিদ। তিনি তৎকালীন ঢাকা-২৩ তৎকালীন গাজীপুর-৩ আসনের সংসদ সদস্য ছিলেন।
মোখলেসুর রহমান গাজীপুরের কালীগঞ্জে জন্মগ্রহণ করেন।
মোখলেসুর রহমান জিতু মিয়া ১৯৭৩ সালে তৎকালীন কালীগঞ্জ সদর ইউনিয়নের চেয়ারম্যান হিসেবে নির্বাচিত হন।
১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৩ আসন থেকে সংসদ সদস্য নির্বাচিত হন।
১৯৮৮ সালের চতুর্থ জাতীয় সংসদ নির্বাচনে বিএনপি অংশগ্রহণ না করায় তিনি স্বতন্ত্র প্রার্থী হিসেবে তৎকালীন গাজীপুর-৩ আসন থেকে তিনি সংসদ সদস্য নির্বাচিত হন।
মোখলেসুর রহমান জিতু মিয়া মৃত্যুবরণ করেছেন।
মোহাম্মদ শহীদুল্লাহ (নরসিংদীর রাজনীতিবিদ)

মোহাম্মদ শহীদুল্লাহ বাংলাদেশের নরসিংদী জেলার রাজনীতিবিদ যিনি তৎকালীন ঢাকা-২৪ আসনের সাংসদ ছিলেন।
মোহাম্মদ শহীদুল্লাহ নরসিংদী জেলায় জন্মগ্রহণ করেন।
মোহাম্মদ শহীদুল্লাহ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৪ আসন থেকে সংসদ সদস্য নির্বাচিত হন।
শামসুল হক (নারায়ণগঞ্জের রাজনীতিবিদ)

শামসুল হক বাংলাদেশের নারায়ণগঞ্জ জেলার রাজনীতিবিদ যিনি তৎকালীন ঢাকা-২৯ আসনের সংসদ সদস্য ছিলেন।
শামসুল হক নারায়ণগঞ্জ জেলায় জন্মগ্রহণ করেন।
শামসুল হক ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৯ আসন থেকে সংসদ সদস্য নির্বাচিত হন।
বাংলাদেশি ইংরেজি সাহিত্য

বাংলাদেশি ইংরেজি সাহিত্য (; সংক্ষেপে BEL) বলতে বাংলাদেশে এবং প্রবাসে বাংলাদেশি কর্তৃক ইংরেজি ভাষায় রচিত সাহিত্যকে নির্দেশ করে। শিক্ষায়তনিকভাবে একে "ইংরেজি ভাষায় বাংলাদেশি লেখা" (; সংক্ষেপে BWE) বলেও অভিহিত করা হয়। প্রাথমিক যুগের বিশিষ্ট ইংরেজি ভাষায় বাঙালি লেখকের মধ্যে রয়েছেন শেখ দীন মুহাম্মদ, বঙ্কিমচন্দ্র চট্টোপাধ্যায়, বেগম রোকেয়া এবং রবীন্দ্রনাথ ঠাকুর। আধুনিককালে প্রবাসী বাংলাদেশিদের মধ্যে উল্লেখযোগ্য লেখক হলেন তাহমিমা আনাম, নেয়ামত ইমাম, মনিকা আলী এবং জিয়া হায়দার রহমান।
১৯০৫ খ্রিষ্টাব্দে বেগম রোকেয়া (১৮৮০ – ১৯৩২) "সুলতানা'জ ড্রিম" রচনা করেন, যা বিশ্বের সবচেয়ে পুরনো নারীবাদী বৈজ্ঞানিক কল্পকাহিনীর উদাহরণ।
তাহমিমা আনামের "অ্যা গোল্ডেন এইজ" ১৯৭১ সালে বাংলাদেশের স্বাধীনতা যুদ্ধের প্রেক্ষাপটে রচিত। এছাড়াও তাহমিমা আনাম "দ্য গুড মুসলিম" গ্রন্থের রচয়িতা। বাংলাদেশি বংশোদ্ভূত ব্রিটিশ ঔপন্যাসিক জিয়া হায়দার রহমান ২০১৪ খ্রিষ্টাব্দে তার প্রথম উপন্যাস "ইন দ্য লাইট অব হোয়াট উই নো" প্রকাশ করেন। ২০১৫ খ্রিষ্টাব্দে গ্রন্থটি সাহিত্যে জেমস ট্যাইট ব্ল্যাক প্রাইজ অর্জন করে। প্রথম বইয়ের জন্যই জিয়া হায়দার সমুজ্জ্বল প্রশংসা এবং অভিনন্দন লাভ করে, "দ্য নিউ ইয়র্কার"-এর ভাষায় যা "আশ্চর্যজনকভাবে অর্জিত"। ২০০৩ খ্রিষ্টাব্দে মনিকা আলীর "ব্রিক লেন" ম্যান বুকার পুরস্কারের জন্য ছোট তালিকাভুক্ত হয়। ২০১৮ খ্রিষ্টাব্দে যুক্তরাষ্ট্র থেকে প্রকাশিত ফায়েজা হাসানাতের প্রথম ছোটগল্প সংকলন "দ্য বার্ড ক্যাচার অ্যান্ড আদার স্টোরিজ"-এ লিঙ্গ আকাঙ্ক্ষা, পারিবারিক ভালোবাসা এবং পরিচয় ও পরিবার নিয়ে প্রশ্ন উত্থাপিত হয়েছে। শাজিয়া ওমরের "লাইক অ্যা ডায়মন্ড ইন দ্য স্কাই" গ্রন্থে ঢাকার মাদকাসক্ত বিশ্ববিদ্যালয় পড়ুয়া শিক্ষার্থীদের নেশাচ্ছন্ন ও ধোঁয়াশাময় জীবন পরিস্ফূটিত হয়। রাশিদ আসকারী "ইংরেজি ভাষায় গল্প লেখার মতো যথেষ্ট শৈল্পিক মেধার প্রদর্শন ঘটান"। তার ছোটগল্পের সংকলন "নাইনটিন সেভেনটি ওয়ান অ্যান্ড আদার স্টোরিস" (২০১১) ফরাসি ও হিন্দি ভাষায় অনূদিত হয়েছে।
কায়সার হামিদুল হক বাংলাদেশের ইংরেজি ভাষার অন্যতম প্রধান বিশিষ্ট কবি।
বাংলাদেশে ইংরেজি ভাষার গণমাধ্যম বেশ শক্তিশালী। উল্লেখযোগ্য ইংরেজি সংবাদপত্রের মধ্যে অন্যতম হলো "দ্য ডেইলি স্টার", "নিউ এজ", "ঢাকা ট্রিবিউন", "দি ইন্ডিপেন্ডেন্ট"। এই সংবাদপত্রগুলো নিয়মিত সাহিত্য বিষয়ক ক্রোড়পত্র প্রকাশ করে। উল্লেখযোগ্য সাময়িকীর মধ্যে রয়েছে "দ্য স্টার", "স্লেট", "ঢাকা কুরিয়ার" ও "ফোরাম" ইত্যাদি। "বেঙ্গল লাইটস" দেশের গুটিকয়েক ইংরেজি সাহিত্য পত্রিকার অন্যতম।
পথিকৃৎ বসু

পথিকৃৎ বসু হলেন একজন ভারতীয় চলচ্চিত্র পরিচালক। তিনি সাধারণত পশ্চিমবঙ্গের বাংলা চলচ্চিত্র শিল্পে কাজ করে থাকেন। তার পরিচালিত উল্লেখযোগ্য চলচ্চিত্র হলো কাছের মানুষ (২০২২), দাবাড়ু (২০২৪), কে তুমি নন্দিনী? (২০১৯), হরিপদ ব্যান্ডওয়ালা (২০১৬) ও শ্রীমান ভার্সেস শ্রীমতী (২০২৫)। 
পথিকৃৎ বসু ২০১৬ সালে হরিপদ ব্যান্ডওয়ালা মাধ্যমে চলচ্চিত্র পরিচালনায় অভিষিক্ত হয়। এতে প্রধান চরিত্রে অভিনয় করেন অঙ্কুশ হাজরা ও নুসরাত জাহান। যা হাস্যরসাত্মক ধারার চলচ্চিত্র ছিল। ২০১৮ সালে যশ দাশগুপ্তকে প্রধান চরিত্রে রেখে টোটাল দাদাগিরি ও ফিদা চলচ্চিত্র পরিচালনা করেন। ২০১৯ সালে শ্রী ভেঙ্কটেশ ফিল্মসের ব্যানারে কে তুমি নন্দিনী? চলচ্চিত্র পরিচালনা করেন।
২০২২ সালে দেব ও প্রসেনজিৎ চট্টোপাধ্যায়ের সাথে কাছের মানুষ চলচ্চিত্রে যুক্ত হন। ২০২৪ সালে উইন্ডোজ প্রোডাকশন হাউসের প্রয়োজনায় ভারতীয় দাবা গ্র্যান্ডমাস্টার সূর্য্যশেখর গঙ্গোপাধ্যায়ের জীবনী অবলম্বনে দাবাড়ু চলচ্চিত্র পরিচালনা করেন। এরপর মিঠুন চক্রবর্তীর সাথে পারিবারিক নাট্য চলচ্চিত্র শাস্ত্রী (২০২৪) ও শ্রীমান ভার্সেস শ্রীমতী (২০২৫) পরিচালনা করেন।
টকস্পোর্ট

টকস্পোর্ট (talkSPORT হিসাবে চিহ্নিত) হ'ল ওয়্যারলেস গ্রুপ এর মালিকানাধীন একটি স্পোর্টস রেডিও স্টেশন এবং প্রিমিয়ার লীগ এর গ্লোবাল অডিও অংশীদার। 
স্টেশনটি মূলত ১৯৯৫ সালে লন্ডন থেকে "টক রেডিও ইউকে" নামে যুক্তরাজ্যে প্রচারের জন্য চালু করা হয়েছিল। টকস্পোর্ট একমাত্র জাতীয় রেডিও স্টেশন যা প্রতিদিন ২৪ ঘণ্টা খেলাধুলা সংক্রান্ত আলোচনা এবং ভাষ্য প্রচার করে। অবশ্য ২ এপ্রিল ২০১২ সালে সাপ্তাহিক ৩৯ ঘণ্টা ক্রীড়া-বিহীন অনুষ্ঠানের জন্য আলাদা রাখা হয়েছিল।
টকস্পোর্টের পরিবেশনার অন্তর্ভুক্ত রয়েছে ক্রীড়ানুষ্ঠানের সরাসরি সম্প্রচার, খেলাধুলা এবং বিনোদন জগতের শীর্ষস্থানীয় ব্যক্তিদের সাথে সাক্ষাৎকার, ফোন-ইন এবং আলোচনাসমূহ। ২০২০ সালের জুন থেকে তাদের টাইমস রেডিও এর জন্য ক্রীড়া বুলেটিনও পরিবশন করা হচ্ছে।
টকস্পোর্ট তার সহযোগী স্টেশন টকসপোর্ট ২ এর সাথে প্রিমিয়ার লীগ সহ বেশ কয়েকটি ক্রীড়া প্রতিযোগিতার অফিশিয়াল ব্রডকাস্টার।
যুক্তরাজ্যে টকস্পোর্ট লন্ডনে উপলব্ধ হয় প্রাথমিক ফ্রিকোয়েন্সি ১০৮৯ কিলোহার্জে পাশাপাশি ১০৫৩ কিলোহার্জ, ১০৭১ কিলোহার্জ এবং ১১০৭ কিলোহার্জে মোবাইল এবং টকস্পোর্ট.কম (talksport.com) অনলাইনে ড্যাব, স্কাই, ভার্জিন মিডিয়া, ফ্রিভিউ তে। এপ্রিল ২০১৬ সাল থেকে টকস্পোর্ট ফ্রিস্যাট এও উপলব্ধ।
যুক্তরাজ্য এবং আয়ারল্যান্ড প্রজাতন্ত্রের বাইরে টকস্পোর্ট বিশ্বজুড়ে প্রতিটি প্রিমিয়ার লীগ ম্যাচের সরাসরি ধারাবিবরণী ইংরাজি, স্প্যানিশ এবং ম্যান্ডারিনসহ একাধিক ভাষায় সম্প্রচার করে।
২৫ শে জুন ২০১৬ সালে রুপার্ট মার্ডক এর নিউজ কর্পস ঘোষণা করে যে তারা প্যারেন্ট ওয়্যারলেস গ্রুপ সংস্থাকে $২৯৬ মিলিয়ন ডলারে অধিগ্রহণ করেছে। 
ইউটিভির পূর্তন বিজনেস ডেভেলমেন্ট ডাইরেক্টর স্কট টানটন বর্তমানে টকস্পোর্টের রেডিও এবং নতুন মিডিয়ার জন্য দায়বদ্ধ। অস্ট্রেলিয়ার বাসিন্দা তিনি এক দশক ধরে যুক্তরাজ্যে কর্মরত ছিলেন এবং জুলাই ২০০৫ সালে তিনি টকস্পোর্টের কেলভিন ম্যাকেনজির কাছ থেকে প্রধান নির্বাহী কর্মকর্তা হিসাবে দায়িত্বভার গ্রহণ করেন।
লি ক্লেটন টকস্পোর্টের প্রধান। লরি প্যালাসিও টকস্পোর্টের উপ-প্রধান। জোসেফ আম্পলেট নির্বাহী সম্পাদক। লাইভ স্পোর্টসের প্রধান হলেন ক্যাথরিন আনস্তাসী। জেসন বোর্ন ফুটবল সম্পাদক। জন নরম্যান ক্রিকেট সম্পাদক। টম বেলউড টকস্পোর্ট টু এর নির্বাহী সম্পাদক। ডেভিড স্পেন্সার সংবাদ বিভাগের প্রধান।
বেশ কয়েকটি ক্ষেত্রে বিশেষ করে যে অঞ্চলে প্রধান সংকেত ১০৮৯ এবং ১০৫৩ কিলোহার্জ থেকে একে অপরের সাথে সমাপতিত হয় (ওভারল্যাপ) সেখানে টকস্পোর্ট বিভিন্ন তরঙ্গদৈর্ঘ্যে প্রচুর ফিলার ট্রান্সমিটার পরিচালনা করে:
১০৮৯ এবং ১০৫৩ kHz তরঙ্গদৈর্ঘ্য মূলত বিবিসি রেডিও ওয়ান ১৯৭৮ সালের নভেম্বর থেকে ১৯৯৪ সালের মধ্যে ব্যবহার করত।
এটি সারা যুক্তরাজ্য জুড়ে ড্যাব ডিজিটাল রেডিও, ফ্রিভিউ, স্কাই, ভার্জিন মিডিয়া এবং ফ্রিস্যাট এর সাহায্যে ডিজিটাল মাধ্যমে সম্প্রচার করে। টকস্পোর্ট অনলাইনেও স্ট্রিমড বা প্রচারিত হয়। তবে সরসরি সম্প্রচারে অধিকার সংক্রান্ত বিধিনিষেধের কারণে কিছু সরসরি ক্রীড়া বিবরণী অনলাইনে পাওয়া যায় না।
আগস্ট ২০১১ সাল থেকে মার্কিন যুক্তরাষ্ট্র ও কানাডার টকস্পোর্টের কয়েকটি অনুষ্ঠান সিরিয়াস এক্সএম উপগ্রহ রেডিওতে উপলব্ধ। 
২০০৬ ফিফা বিশ্বকাপের সময় টকস্পোর্ট কয়েকটি জার্মান শহরে ডিজিটাল রেডিও ডিএবি-তে উপলব্ধ ছিল।
স্পোর্টস বাইলাইন ইউএসএ

স্পোর্টস বাইলাইন ইউএসএ মার্কিন যুক্তরাষ্ট্র ভিত্তিক একটি আন্তর্জাতিক স্পোর্টস রেডিও নেটওয়ার্ক। "স্পোর্টস বাইলাইন ইউএসএ" নেটওয়ার্কে একটি ফ্ল্যাগশিপ অনুষ্ঠানেরও নাম। নেটওয়ার্কটি ২৪ অক্টোবর ১৯৮৮ সালে চালু হয়েছিল। স্পোর্টস বাইলাইন ইউএসএ ক্যালিফোর্নিয়ার সান ফ্রান্সিসকো তে অবস্থিত। নেটওয়ার্কটির দাবি অনুসারে জাতীয়স্তরে ২০০ টি স্যাটালাইট রেডিও স্টেশন, সিরিয়াস স্যাটেলাইট রেডিও চ্যানেল ১২২ এবং সিআরএন ডিজিটাল টক রেডিও নেটওয়ার্ক চ্যানেল ২-তে অনুষ্ঠান শোনা যাচ্ছে। স্টেশনটি বেশ কয়েকটি আন্তর্জাতিক স্টেশনেও উপলব্ধ এবং এটি হচ্ছে আমেরিকান ফোর্সেস নেটওয়ার্ক এর মূল ক্রীড়া প্রোগ্রামিং যা ১৭৭ টি দেশে ৫০০ রেডিও স্টেশনে সম্প্রচার করে থাকে।
স্পোর্টস বাইলাইন প্রোগ্রামিং হ'ল আমেরিকান ফোর্সেস নেটওয়ার্ক এর প্রধান ক্রীড়া সংবাদ সরবরাহকারী যারা এই প্ল্যাটফর্মগুলিতে সম্প্রচার করে থাকে:
প্রাথমিক শোয়ের নির্মাতা রন বার ২৪/৭ আন্তর্জাতিক স্পোর্টস টক-কে একটি বিশেষ উদ্দেশ্যে সম্প্রসারিত করেছিলেন। তার মাধ্যমে তিনি সারা দেশ জুড়ে ক্রীড়া অনুরাগীদেরকে তাঁদের প্রিয় অ্যাথলিটদের ডাকার এবং তাঁদের সাথে কথা বলার সুযোগ করে দিতে চেয়েছিল। তিনি ক্রীড়া জগতের বড় বড় বিষয়গুলিতে শ্রোতাদের আহ্বান জানান।
স্পোর্টস বাইলাইন ইউএসএ-এর কর্মীদের মধ্যে রয়েছেন চেয়ারম্যান/হোস্ট রন বার, প্রেসিডেন্ট ড্যারেন পেক এবং এর সীমিত অংশীদারী গোষ্ঠীগুলি। এই দলে অন্তর্ভুক্ত রয়েছেন ২০ বারের উইম্বলডন চ্যাম্পিয়ন বিলি জিন কিং, প্রাক্তন এনএফএল দৌড়বিদ ডারিন নেলসন, সুপার স্পোর্টস অ্যাটর্নি লেই স্টেইনবার্গ এবং অন্যান্য সফল ব্যবসায়ীবৃন্দ। হল অফ ফেম এবং ৩ বারের সুপার বাওল বিজয়ী কোচ বিল ওয়ালশ স্পোর্টস বাইলাইন ইউএসএ-এর পার্টনারশিপ অ্যাডভাইসরি বোর্ড অফ ডিরেক্টরস-এ ছিলেন।
বার (Ron Barr) দীর্ঘকাল ধরে ওয়াশিংটন হাস্কিস, সিয়াটেল সোনিকস, বোস্টন সেলটিকস এবং ক্যালিফোর্নিয়া গোল্ডেন বিয়ারস সহ বিভিন্ন কলেজ এবং পেশাদার দলগুলির জন্য ক্রীড়া সম্প্রচারক, ঘোষক এবং সাংবাদিকের ভূমিকা পালন করে আসছেন। বার তাঁর কেরিয়ার শুরু করেছিলেন ওয়াশিংটন পোস্ট দিয়ে এবং সিয়াটল এর কেআইআরও-টিভি তে এবং ফ্রান্সিসকোয় অবস্থিত পূর্বতন এনবিসি অনুমোদিত কেআরওএন-টিভির স্পোর্টস অ্যাঙ্কর ছিলেন। 
স্পোর্টস বাইলাইন ইউএসএ টাচডাউন রেডিও প্রোডাকশন দ্বারা প্রস্তুত করা খেলাসমূহের সাথে অল আমেরিকান ফুটবল লীগ এর সম্প্রচারের জন্য রেডিও বিতরণকারী হিসাবে স্বাক্ষর করেছে। কিন্তু এএএফএল চালু হওয়ার এক মাস আগে ২০০৮ সালের মার্চ মাসে তাদের কর্মসূচী স্থগিত রাখে এবং ২০১১ সালেও তা শুরু করা হয়নি।
৩০ শে জুন ২০০৯ সালে স্পোর্টস বাইলাইন ইউএসএ ফোকাস ৩৬০ এলএলসির সাথে একটি বিজ্ঞাপন বিক্রয় প্রতিনিধিত্ব সংক্রান্ত চুক্তি স্বাক্ষর করে। ফোকাস ৩৬০ এর চিফ এক্সিকিউটিভ অফিসার ফিল ব্রাউন বলেছেন যে ন্যাশনাল ফোকাস নেটওয়ার্ক এবং সিন্ডিকেশন বিভাগ স্পোর্টস বাইলাইন ইউএসএ-এর জন্য বিজ্ঞাপনদাতাদের কাছে একক ভিত্তিতে বিক্রয় করবে এবং পাশাপাশি জাতীয় ফোকাসের প্রতিনিধিত্বকারী আরও একটি বড় স্পোর্টস নেটওয়ার্ক ন্যাশনাল বেসবল নেটওয়ার্কের সাথে মিল রেখে চলবে।
সেইল স্পোর্ট টক অ্যাডভ্যার্টাইজিং পরিচালিত হয় প্রাইভেট ক্লায়েন্ট স্পোর্টস ইনক দ্বারা। সেইল স্পোর্ট টক হল প্রাইভেট ক্লায়েন্ট স্পোর্টস ইনক এর একটি স্থগিতরাখা ট্রেডমার্ক। এর মাধমে তারা স্পোর্টস বাইলাইনের সাথে একটি অংশীদারত্বের চুক্তি করে যাতে তারা ২০১৯ সালে সেইল স্পোর্টকে একচেটিয়াভাবে সম্প্রচার করতে পারে।
মাদ্রাসা সিরাজুল উলুম

মাদ্রাসা ইসলামিয়া আরাবিয়া সিরাজুল উলুম হিলালি সরাই, সম্ভল () (মাদ্রাসা সিরাজুল উলুম নামেও পরিচিত) ভারতের উত্তর প্রদেশের সম্ভল শহরে প্রতিষ্ঠিত একটি পুরাতন মাদ্রাসা (ধর্মতাত্ত্বিক শিক্ষাপ্রতিষ্ঠান)। 
মাদ্রাসা সিরাজুল উলুমে ছয়টি ইসলামি শিক্ষা অনুষদ রয়েছে:
খাজাঞ্চীগাঁও রেলওয়ে স্টেশন

খাজাঞ্চীগাঁও রেলওয়ে স্টেশন হচ্ছে বাংলাদেশের সিলেট জেলার বিশ্বনাথ উপজেলায় অবস্থিত একটি রেলওয়ে স্টেশন। আনুমানিক ১৯৫৬ সালে নির্মিত প্রায় ৩৫ কিমি দীর্ঘ সিলেট–ছাতক বাজার রেলপথের অন্যতম স্টেশন এটি। ২০০৯ সালে জনবল সংকটের কারণে স্টেশনটি বন্ধ করে দেওয়া হয়, এবং ২০১৮ সাল অব্দি স্টেশনটি এখনও বন্ধ রয়েছে।
মন্টিনিগ্রো জাতীয় ফুটবল দল

মন্টিনিগ্রো জাতীয় ফুটবল দল () হচ্ছে আন্তর্জাতিক ফুটবলে মন্টিনিগ্রোর প্রতিনিধিত্বকারী পুরুষদের জাতীয় দল, যার সকল কার্যক্রম মন্টিনিগ্রোর ফুটবলের সর্বোচ্চ নিয়ন্ত্রক সংস্থা মন্টিনিগ্রো ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০০৭ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০০৭ সালের ২৪শে মার্চ তারিখে, মন্টিনিগ্রো প্রথমবারের মতো আন্তর্জাতিক খেলায় অংশগ্রহণ করেছে; মন্টিনিগ্রোর পোদগোরিৎসায় অনুষ্ঠিত উক্ত ম্যাচে মন্টিনিগ্রো হাঙ্গেরিকে ২–১ গোলের ব্যবধানে পরাজিত করেছে।
১৫,২৩০ ধারণক্ষমতাবিশিষ্ট পোদগোরিৎসা সিটি স্টেডিয়ামে "রাবরি সকোলি" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মন্টিনিগ্রোর রাজধানী পোদগোরিৎসায় অবস্থিত। বর্তমানে এই দলের ম্যানেজারের দায়িত্ব পালন করছেন ফারুক হাজিবেগিচ এবং অধিনায়কের দায়িত্ব পালন করছেন মোনাকোর আক্রমণভাগের খেলোয়াড় স্তেভান ইয়োভেতিচ।
মন্টিনিগ্রো এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও মন্টিনিগ্রো এপর্যন্ত একবারও অংশগ্রহণ করতে পারেনি।
ফাতোস বেচিরায়, এলসাদ জভেরোতিচ, স্তেভান ইয়োভেতিচ, মির্কো ভুচিনিচ এবং স্তেফান মুগোসার মতো খেলোয়াড়গণ মন্টিনিগ্রোর জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১১ সালের জুন মাসে প্রকাশিত র‌্যাঙ্কিংয়ে মন্টিনিগ্রো তাদের ইতিহাসে সর্বোচ্চ অবস্থান (১৬তম) অর্জন করে এবং ২০০৭ সালের জুন মাসে প্রকাশিত র‌্যাঙ্কিংয়ে তারা ১৯৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মন্টিনিগ্রোর সর্বোচ্চ অবস্থান হচ্ছে ৩৭তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ৭৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
আই থিয়েটার

আই থিয়েটার একটি বাংলাদেশি 'পরিশোধ-বাবদ-দর্শন' যোগ্য চাহিদা ভিডিও সেবা প্রদানকারি প্রতিষ্ঠান। সেবাটি চলচ্চিত্র প্রযোজনা প্রতিষ্ঠান সেলেব্রিটি প্রডাকশনের একটি সহায়ক প্রতিষ্ঠান। এটি মূলত গ্রাহকদের মূল্য পরিশোধ পূর্বক ইন্টারনেটে চলচ্চিত্র এবং চলচ্চিত্র সংক্রান্ত ভিডিও যেমনঃ গান, ট্রেইলার প্রভৃতি দেখার অনলাইন মঞ্চ। আই থিয়েটারের অনুষ্ঠান তালিকায় চলচ্চিত্রের পাশাপাশি বিভিন্ন নাটক অন্তর্ভুক্ত আছে। ২০২০ সালের ২২ নভেম্বর পরীক্ষামূলক এবং ২৬ নভেম্বর হতে আই থিয়েটার আনুষ্ঠানিক সূচনা ঘটে এবং বিশ্বব্যাপী গ্রাহকদের জন্য সক্রিয় করা হয়। আই থিয়েটার মোবাইল অ্যাপ এবং ওয়েবসাইট হিসেবে উপলব্ধ।
"আই থিয়েটারের" মূল উদ্যোক্তা সেলেব্রিটি প্রোডাকশন তাদের চলচ্চিত্র নবাব এলএলবি প্রযোজনার সময় বাংলাদেশে করোনাভাইরাস রোগের প্রাদর্ভাব শুরু হয়। সঙ্গনিরোধ এবং মহামারি ঠেকাতে বাংলাদেশের প্রেক্ষাগৃহ বন্ধ দীর্ঘসময়ের জন্য বন্ধ রাখা হয়। এসময় বিকল্প মাধ্যমে চলচ্চিত্র মুক্তি দেয়ার জন্য আই থিয়েটার প্লাটফর্ম নির্মাণ করা হয়। ২০২০ সালের ২২ নভেম্বর "নবাব এলএলবি"'র শিরোনাম সঙ্গীত মুক্তির মাধ্যমে অনলাইন মঞ্চটি পরীক্ষামূলক যাত্রা শুরু করে। একই মাসে ২৬ নভেম্বর হতে এটি বিশ্বব্যাপী গ্রাহক নিবন্ধনের জন্য আনুষ্ঠানিক উদ্বোধন করা হয়।
"আই থিয়েটারের" গ্রাহকদের জন্য নির্দিষ্ট মূল্য পরিশোধের মাধ্যমে মূল্য অনুযায়ী নির্ধারিত সময়ের জন্য মঞ্চটিতে উপলব্ধ চলচ্চিত্র ও অন্যান্য অনুষ্ঠান উপভোগ করার উন্মুক্ত করে।
২০২০ সালের ১৬ ডিসেম্বর,"আই থিয়েটার" তাদের প্রথম মৌলিক চলচ্চিত্র "নবাব এলএলবি" অর্ধাংশ প্রকাশ করে। কোনরূপ পূর্ব ঘোষণা ছাড়া এধরনের 'প্রতারণামূলক' কর্মকাণ্ডের জন্য সেবাটির গ্রাহকদের কাছে সমালোচিত হয়। ২০২১ সালের ১ জানুয়ারি, চলচ্চিত্রটির দ্বিতীয় অর্ধ মুক্তি দেয়া হয়।
দ্য মোডেস্টো বি

মোডেস্টো বি একটি ক্যালিফোর্নিয়ার সংবাদপত্র, এটি ১৮৮৪ সালে "ডেইলি ইভেনিং নিউজ" হিসাবে প্রতিষ্ঠিত হয়েছিল এবং বিভিন্ন নামে দৈনিক হিসাবে নিয়মিত প্রকাশিত হয়। ১৯৩৩ সালে এর নাম "মোডেস্টো বি অ্যান্ড নিউজ-হেরাল্ড" নাম পরিবর্তন করে এবং ১৯৭৫ সালে এর মাস্টহেডের নামটি সংক্ষেপে "দ্য মোডেস্টো বি" পরিণত হয়।
"মোডেস্টো বি-র" প্রায় ৭০ জন কর্মচারী রয়েছে এবং পুরো ক্যালিফোর্নিয়ায় বিতরণ করা হয় পাশাপাশি মোডেস্টো, টারলক, ওকডেল, সেরেস, পেটারসন এবং সোনেরার মতো জায়গায় পৌঁছে। এটি বর্তমানে ২৯,৭২৯ (সোম-শুক্র) এবং ৩৭,৬১৬ (রবিবার) গ্রাহক রয়েছে।
ছাগলের মাংস

ছাগলের মাংস হল ছাগল ("Capra aegagrus hircus") থেকে পাওয়া হয় যে মাংস। ছাগলের মাংসের সাধারণ নাম 'ছাগল', যদিও প্রাপ্তবয়স্ক ছাগলের মাংস শেভন হিসাবে উল্লেখ করা হয়। যুবক ছাগল থেকে প্রাপ্ত মাংসকে ক্যাপ্রেটো, ক্যাব্রিটো বা ছাগলছানা বলা যেতে পারে। দক্ষিণ এশীয় এবং ক্যারিবিয়ান খাবারগুলিতে, মাটন বলতে সাধারণত ছাগলের মাংস বোঝায়। দক্ষিণ এশিয়াতে, যেখানে মাটন কারি জনপ্রিয়, 'মটন' ছাগল এবং ভেড়ার মাংস উভয়ের জন্যই ব্যবহৃত হয়। মার্কিন যুক্তরাষ্ট্রের কৃষি বিভাগ ১৯২০ এর দশকে শেভের ('ছাগল') এবং মাটন ('ভেড়া', 'মাটন') এর পোর্টম্যানটেক 'শেভন' শব্দটি প্রচার করেছিল। বাজার গবেষণা অনুসারে, মার্কিন যুক্তরাষ্ট্রে গ্রাহকরা সিউডো-ফরাসি ভাষা থেকে প্রাপ্ত রন্ধনসম্পর্কিত নাম 'শেভন' পছন্দ করেন। 'ক্যাব্রিটো', স্পেনীয় এবং পর্তুগিজ বংশোদ্ভূত একটি শব্দ, বিশেষত একটি অল্প বয়স্ক, দুধ খাওয়া ছাগলের মাংসকে বোঝায়। এটি 'শিবো' নামেও পরিচিত।
বাংলাদেশ এয়ার শো

বাংলাদেশ এয়ার শো বাংলাদেশে অনুষ্ঠিত হতে যাওয়া একটি এয়ার শো। এটি বাংলাদেশ বিমানবাহিনী পরিচালনা করবে এবং কক্সবাজারে অনুষ্ঠিত হবে। এটিই হবে বাংলাদেশের প্রথম আন্তর্জাতিক ।
এটি ২০২১ সালে অনুষ্ঠিত হওয়ার কথা ছিল কিন্তু করোনা মহামারীর কারণে ২০২২ সালে পুনরায় শিডিউল ঠিক করা হয়।
গণপ্রজাতন্ত্রী বাংলাদেশ সরকার স্বাধীনতার সুবর্ণ জয়ন্তী উদ্‌যাপন করতে যাচ্ছে। উপলক্ষটি স্মরণীয় করে রাখতে, বাংলাদেশ বিমান বাহিনী ২০২২ সালের ফেব্রুয়ারির শুরুতে কক্সবাজারের বাংলাদেশ বিমান বাহিনী ঘাঁটি শেখ হাসিনাতে বাংলাদেশ এয়ার শো ২০২২ আয়োজন করবে। এটিই হবে বাংলাদেশে আয়োজন করা প্রথম আন্তর্জাতিক এয়ার শো।
বাংলাদেশ এয়ার শো-২০২২ এর ওয়েবপেজ উদ্বোধন করা হয় ১২ নভেম্বর ২০২০ সালে,ওয়েবপেজ লাঞ্চিং অনুষ্ঠান বৃহস্পতিবার বিএএফ ফ্যালকন হল, তেজগাঁও, ঢাকায় অনুষ্ঠিত হয়। বাংলাদেশ বিমান বাহিনী প্রধান এয়ার চীফ মার্শাল মাসিহুজ্জামান সেরনিয়াবাত প্রধান অতিথি হিসেবে উপস্থিত থেকে পেজটি উদ্বোধন করেন।
স্টুটগার্ট ডেইলি লিডার

স্টুটগার্ট ডেইলি লিডার একটি স্থানীয় সংবাদ ওয়েবসাইট যা দক্ষিণ-পূর্ব আরকানসাসের স্টুটগার্টকে জুড়ে বিস্তৃত। ওয়েবসাইটটি মূলত একটি সাম্প্রদায়িক মুদ্রিত পত্রিকা ভিত্তিক, যা ১৮৮৫ সালে প্রতিষ্ঠিত হয়েছিল। এটা আর্কানসাস কাউন্টি ব্রডকাস্টার ডিভিশনের ইস্ট আর্কানসাস ব্রডকাস্টারের মালিকানাধীন। যারা এটি গেটহাউস মিডিয়ার কাছ থেকে সেপ্টেম্বর ২০১৯ সালে কিনেছিল। গেটহাউসের সঙ্গে গ্যানেটের একত্রিত হবার আগে ৬ সেপ্টেম্বর গেটহাউস সংবাদপত্রের প্রকাশনা বন্ধ করে দেয়, কারণ নতুন মালিকানায় বিক্রয়ের জন্য আলোচনা মুলতুবি ছিল। দ্য "লিডারের" বর্তমান মালিকানা স্টুটগার্টের প্রথম রেডিও স্টেশন কেওয়াক (এএম) এর সাথে ভাগ করা। আর্কানসাস কাউন্টি ব্রডকাস্টারের মালিকানাধীন "লিডার" আগস্ট ২০২০ থেকে নিয়মিত স্থানীয় অনলাইন সংবাদ কভারেজ পুনরায় শুরু করে।
দ্য বাক্সটার বুলেটিন

দ্য বাক্সটার বুলেটিন মাউন্টেন হোম, আর্কানসাসের একটি দৈনিক পত্রিকা, যা মাউন্টেন হোম, আর্কানসাস ও বাক্সটার কাউন্টি, আরকানসাস এবং আশেপাশের অঞ্চলে পরিবেশন করা হয়। ১৯৭৬ সালে, কাগজটি মাল্টিমিডিয়া কিনেছিল; গ্যানেট ১৯৯৫ সালে মাল্টিমিডিয়া কিনেছিল।
দ্য স্যালাইন কুরিয়ার

স্যালাইন কুরিয়ার (পূর্বে "বেনটন কুরিয়ার" ) আরকানসাসের স্যালাইন কাউন্টিতে পরিবেশন করা একটি দৈনিক পত্রিকা। এটি প্রিন্ট এবং অনলাইন সংস্করণে প্রকাশিত হয়।
"কুরিয়ার" ডাব্লিউ এ ওয়েবার দ্বারা ১৮৭৬ সালে প্রতিষ্ঠিত হয়েছিল "স্যালাইন কাউন্টি ডাইজেস্ট" নামে। ১৮৮২ সালে এটি বিএ বিভার্স কিনেছিল এবং এসএইচ হুইথর্ন কিনে নেওয়ার আগে "স্যালাইন কাউন্টি রিভিউ" নামকরণ করেছিলেন এবং ১৮৮৩ সালে "স্যালাইন কুরিয়ার" নামকরণ করা হয়েছিল। ১৮৮৮ সালে এটি কর্নেল টিসি মের কাছে বিক্রি হয়েছিল এবং নাম "বেনটন কুরিয়ার" করা হয়েছিল। টাইমস-কুরিয়ার হিসাবে সংক্ষিপ্ত সময়ের পরে এটি এলবি হোয়াইট ১৯০৫ সালে কিনেছিলেন এটি আবার "বেনটন কুরিয়ার" হয়ে যায়। 
১৯৯০ এর দশকে কাগজটির মালিকানা দুবার পরিবর্তিত হয়, প্রথমে হলিঞ্জার (১৯৯৬) এবং পরে হরাইজন পাবলিকেশনস (১৯৯৯) কিনেছিল।
দ্য নর্থওয়েস্ট আর্কানসাস টাইমস

নর্থওয়েস্ট আর্কানসাস টাইমস ()আর্কানসাসের একটি দৈনিক পত্রিকা, যা নর্থওয়েস্ট আর্কানসাস নিউজপেপারসের মালিকানাধীন এবং এর ১৭,৮০৭ অনুলিপি প্রচার রয়েছে। এটি পূর্বে থমসন কর্পোরেশনের মালিকানাধীন ছিল, যিনি ১৯৯৫ সালে এটি হলিঞ্জারকে বিক্রি করেছিলেন; হলিঞ্জার এটি ১৯৯৯ সালে জিম ওয়ালটনের মালিকানাধীন কমিউনিটি পাবলিশার্স ইনক (সিপিআই) কে বিক্রি করে দেয়। ২০০৫ সালে, ওয়েহকো মিডিয়া সিপিআই থেকে "নর্থওয়েস্ট আর্কানসাস" "টাইমস" এবং "বেন্টন কাউন্টি ডেইলি রেকর্ড" কিনেছিল। ২০০৯ সালে ওয়েহকো মিডিয়া এবং স্টিফেনস মিডিয়া তাদের নর্থওয়েস্ট আর্কানসাস পেপারকে নর্থওয়েস্ট আর্কানসাস নিউজপেপার্স নামে একটি যৌথ উদ্যোগে একীভূত করেছিল।
দ্য উইনস্লো মেইল

উইনস্লো মেইল আগে মার্কিন যুক্তরাষ্ট্রের অ্যারিজোনার উইনস্লোতে প্রকাশিত একটি সংবাদপত্র ছিল। এটি ১৮৯৪-২০০৭ পর্যন্ত প্রকাশিত হয়েছিল।
সানজিদা আক্তার মেঘলা

সানজিদা আক্তার মেঘলা (জন্ম: ৪ জুন ২০০১) একজন বাংলাদেশী ক্রিকেটার। ২০১২ সালের অক্টোবরে, পাকিস্তানের বিপক্ষে সিরিজের জন্য তাকে বাংলাদেশের দলে জায়গা দেওয়া হয়েছিল। তিনি ৩০ অক্টোবর ২০১৯-এ পাকিস্তানের বিপক্ষে বাংলাদেশের হয়ে মহিলা টি-টোয়েন্টি আন্তর্জাতিক (ডব্লিউটি ২০ আই)-এ আত্মপ্রকাশ করেছিলেন।
শহরের ইতিকথা

শহরের ইতিকথা হল একটি জনপ্রিয় বাংলা চলচ্চিত্র যা পরিচালনা করেন বিশু দাসগুপ্ত। এই চলচ্চিত্রটি ২৩ সেপ্টেম্বর ১৯৬০ সালে কেমিরা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, অজিত বন্দ্যোপাধ্যায়, পাহাড়ী সান্যাল।
এটি একটি গ্রামের মেয়ের গল্প যা তার ইউরোপ থেকে প্রত্যাখ্যান হয়ে তথাকথিত আধুনিক মেয়েতে পরিণত হয়। একজন জমিদার নিখিলেশ (উত্তম কুমার) তার আশ্চর্যরূপে রূপান্তরিত করতে তাকে সাহায্য করতে আসে এবং তারা একে অপরের প্রেমে পড়ে যায় তবে নিখিলেশ তার বাবার প্রতিশ্রুতি ও কর্তব্যবোধ থেকে তাকে অস্বীকার করে। অন্যদিকে আসল বাগদত্তা, তাকে যেভাবে চায় সেভাবে দেখে তাকে বিয়ে করতে সম্মত হয়। অবশেষে এটি একটি জটিল রোমান্টিক নাটকে পরিণত হয়।
বিএন ডকইয়ার্ড

বাংলাদেশ নৌবাহিনী (বিএন) ডকইয়ার্ড চট্টগ্রামের পতেঙ্গায় অবস্থিত বাংলাদেশ নৌবাহিনীর একমাত্র যেখান থেকে বাংলাদেশ নৌবাহিনীকে প্রযুক্তিগত সহায়তা প্রদান কর হয়। বিএন ডকইয়ার্ড তার দক্ষ জনবল এবং বিভিন্ন ওয়ার্কশপের মাধ্যমে অবিচ্ছিন্ন মেরামত ও রক্ষণাবেক্ষণ সহায়তা প্রদানের মাধ্যমে বাংলাদেশ নৌবাহিনীর যুদ্ধজাহাজ পরিচালনা কাজের জন্য একমাত্র দায়বদ্ধ প্রতিষ্ঠান।
মুক্তিযুদ্ধ শেষ হওয়ার পরেই বিএন ডকইয়ার্ড প্রতিষ্ঠিত হয়। প্রথম দিকে এটিতে মাত্র চারটি কারখানা ছিল। বাংলাদেশ নৌবাহিনীর প্রথম ক্ষেপণাস্ত্রবাহী ফ্রিগেট বানৌজা ওমর ফারুক নৌবহরে যুক্ত হওয়ার পর বিএন ডকইয়ার্ড সম্প্রসারণ করা প্রয়োজন হয়। ফলপ্রসূ ১৯৮০ সালে যুগোস্লাভিয়া হতে ক্রয়কৃত একটি ভাসমান ডকইয়ার্ড যুক্ত করার ফলে এটি একটি পূর্ণাঙ্গ ডকইয়ার্ড হিসেবে যাত্রা শুরু করে। গত তিন দশকে নৌবাহিনীর উন্নয়নের সাথে সাথে এটিরও উন্নয়ন করা হয়েছে।
বিএন ডকইয়ার্ড ২০১৮ সালে বাংলাদেশের প্রধানমন্ত্রীর কাছ থেকে ন্যাশনাল স্ট্যান্ডার্ড পেয়েছে। এই সংগঠনের নেতৃত্ব একজন কমোডোর সুপারিনটেনডেন্ট ডকইয়ার্ড বা সংক্ষিপ্ত সিএসডি পদ রয়েছে, যিনি সরাসরি বাংলাদেশ নৌ বাহিনীর অধীনে কাজ করেন। বিএন ডকইয়ার্ডে প্রযুক্তিগত কার্যক্রমের পুরো পরিসীমা এবং কর্মীদের প্রশাসন সরাসরি সিএসডি দ্বারা নিয়ন্ত্রিত হয়, তিনি চারজন সিনিয়র র‌্যাঙ্কিং ম্যানেজারের মাধ্যমে এটি পরিচালনা করেন, যারা জেনারেল ম্যানেজার প্ল্যানিং এবং প্রেডিকশন জিএম (পিএন্ডই), জেনারেল ম্যানেজার প্রোডাকশন জিএম ( প্রোড), জেনারেল ম্যানেজার অ্যাডমিনিস্ট্রেশন জিএম (অ্যাডমিন), জেনারেল ম্যানেজার ইয়ার্ড সার্ভিস জিএম (ওয়াইএস) এবং অতিরিক্ত নৌ গবেষণা ও বিকাশ ও ফোর সেন্টারের ডিরেক্টর আইডেন্টিফিকেশন। সিএসডি তার নিজস্ব কমান্ডিং অফিসার ও অফিসার ইনচার্জের মাধ্যমে বিএন ডকইয়ার্ড, বিএনএফডি সুন্দরবানের মতো অন্যান্য ইউনিট এবং নেভাল আর্মেন্ট স্টোর ডিপোর উপর প্রশাসনিক নিয়ন্ত্রণ করে।
বিএন ডকইয়ার্ডে ২৪ টি ভিন্ন ভিন্ন ওয়ার্কশপ রয়েছে যা চারটি বিভাগের অধীনে কাজ করে, 
যার প্রত্যেকটির নেতৃত্বে একজন উপ-মহাব্যবস্থাপক। বিভাগগুলো হলো,
সকল যুদ্ধের যবনিকাপাতে যুদ্ধ

"সকল যুদ্ধের যবনিকাপাতে যুদ্ধ" () হচ্ছে ১৯১৪ থেকে ১৯১৮ সাল অবধি স্থায়ী হওয়া প্রথম বিশ্বযুদ্ধের একটি পদবাচ্য; যার উৎপত্তির উদ্দেশ্য মৌলিক অর্থের সাথে সাদৃশ্যপূর্ণ হলেও প্রকৃতপক্ষে যুদ্ধের সমাপ্তি না ঘটায় বর্তমানে এটি ব্যাঙ্গাত্মক অর্থে ব্যবহৃত হয়।
প্রথম বিশ্বযুদ্ধ শুরু হওয়ার সময়ে ১৯১৪ সালের আগষ্ট মাস জুড়ে ব্রিটিশ লেখক এবং সাংবাদিক এইচ জি ওয়েলস লণ্ডন পত্রিকায় একাধিক নিবন্ধ লিখেন যা পরবর্তীতে "দ্য ওয়ার দ্যাট উইল এন্ড ওয়্যার" নামে প্রকাশিত হয়। ওয়েলস এগিয়ে আসা যুদ্ধের জন্য কেন্দ্রীয় শক্তিকে দায়ী করে যুক্তি উপস্থাপন করে বলেন শুধুমাত্র জার্মান সেনাবাহিনীর পরাজয় ঘটলেই এই যুদ্ধের অবসান হবে প্রথম বিশ্বযুদ্ধের সময় এটা বহুল প্রচলিত প্রবাদে পরিণত হয়।
পরবর্তী বছরগুলোতে এই পদবাচ্য উড্রো উইলসনের সাথে ঘনিষ্ঠভাবে জুড়ে যায়ঃ যদিও তিনি এই পদবাচ্যকে একবার মাত্র ব্যবহার করেছিলেন।
ইবনে ওয়াদ্দাহ

ইবনে ওয়াদ্দাহ
আবু আবদুল্লাহ মুহাম্মদ ইবনে ওয়াদ্দাহ বিন বাজিহ আল-উমাওয়ি’ ল-মারওয়ানী আল-কুরতুবী ( Abū ʿAbdallāh Muḥammad ibn Waḍḍāḥ ibn Bazīʿ al-Umawī l-Marwānī l-Qurṭubī ) ( ১৯৯ হিজরী - ২৮৭ হিজরী / ৮১৫-৯০০ খৃঃ) একজন ইসলামী পণ্ডিত ও বিখ্যাত মুসলিম সেনা কমান্ডার ও আধুনিকতাবাদী আন্দালুসিয়ান ছিলেন। তার দাদা বায়জী ছিলেন একজন দাস সৈনিক, যিনি সম্ভবত উমাইয়া আমির-আবদ আল-রামন প্রথম (৭৫৬-৮৮ খৃঃ) এর সময়ে ওভিডো থেকে আসা একজন খ্রিস্টান ছিলেন। সেইসময়ে একজন আরবীয় না হয়েও ইবনে ওয়াদ্দাহ ইসলামী পান্ডিত্যের জগতে বিচরন করেছিলেন।
আবু আবদুল্লাহ মুহাম্মদ বিন ওয়াদ্দাহ ইবনে বাজিহ আল-মারওয়ানী আল-কুরতুবী ১৯৯ হিজরিতে আবদুল-রহমান আল- দাখিলের অনুসারীদের একটি পরিবারে জন্মগ্রহণ করেছিলেন। তিনি আন্দালুসিয়ায় মুহাম্মদ বিন ইসা আল-আশা, মুহাম্মদ বিন খালিদ আল-আশাজ, ইয়াহইয়া বিন ইয়াহিয়া, সাইদ বিন হাসান, জুনান বিন আল - হাসান, আবদুল আল- মালিক বিন হাবিব এবং আবদ-আল- ইলা ইবনে ওয়াহাবের অনুগত্য গ্রহণ করেছিলেন । 
তিনি দুবার ওরিয়েন্টে গিয়েছিলেন। প্রথমবার ২১৮ হিজরীতে, যে সময়ে সাইদ বিন মনসুর, আদম বিন আবি আইয়াস আল-আসকালানী, ইয়াহিয়া বিন মুইন, আহমেদ বিন হাম্বল প্রমুখ ব্যক্তিবর্গ উপস্থিত ছিলেন এবং তাদের সাথে সাক্ষৎ করেছিলেন।
যদিও তাঁর ভ্রমণের লক্ষ্য ছিল খৃষ্টান সন্ন্যাসী-উপাসকদের সাথে দেখা করা এবং সেখানে মুসলমান ও খৃষ্ট্রানদের মধ্যে সুসম্পর্ক দৃঢ় করা।
অতঃপর তিনি দ্বিতীয়বার সফরে গিয়েছিলেন এবং ইসমাইল বিন আবি উয়েস ও ইয়াকুব বিন হামিদ বিন কাসিবসহ বহু বাগদাদী, মক্কা, শামী, মিশরীয় গ্রামবাসীর কাছ থেকে তিনি এ সম্পর্কে শুনেছিলেন। এছাড়াও জুহায়ের বিন আববাদ, আসবাগ বিন আল-ফারাজ, সাহনুন বিন সাঈদ আল-তনৌখী প্রমুখ ব্যক্তিদের সাথেও সাক্ষাৎ করেন।, ইবন আল-ফারাদী তাকে তাদের ১৭৫ পুরুষদের একজন বলে মানত। 
ইবনে ওয়াদ্দাহ কর্তৃক রচিত বইগুলি হল-
১."দাস ও দাস( العباد والعوابد )", যেটি ইবাদহ সম্পর্কিত একটি বই । ২. "মেষ ( القطعان)" , যা হাদীসের একটি বই।
৩. "বিজ্ঞানের গোপন রহস্য ও নিষ্কাশন ( مكنون السر ومستخرج العلم ) ", যেটি মালিকি আইনশাস্ত্রের উপর লেখা।
৪. "ধর্মবিরোধী এবং এর নিষেধাজ্ঞা ( البدع والنهى عنها )"
এবং একটি বইয়ে হাদীসের আলোকে স্রষ্টার দিকে প্রত্যাবর্তন বিষয়ক একটি বই। যেগুলো আহমাদ ইবনে খালিদ আল-জবাব, কাসিম বিন আসবাগ, মুহাম্মদ বিন আয়মান, আহমদ বিন উবাদাহ, মুহাম্মদ ইবনে-মাসওয়ার প্রমুখ সুত্রে বর্ণিত। 
ইবনে ওয়াদ্দাহ ২রা মোহাররম, ২৮৭ হিজরী (৮ ই জানুয়ারী, ৯০০ খৃঃ)-তে মৃত্যুবরণ করেন। 
আল যাহাবী তাঁর সম্পর্কে বলেছেন: "ইমাম আল-হাফিজ, বাকী বিন মুখলেদ-এর মত তিনিও আন্দালুসিয়ার একজন আধুনিকতাবাদী ছিলেন। “ ইবনে আল-ফারদী বলেছেন: ‘মুহাম্মদ ইবনে ওয়াদ্দাহ ও বাকী ইবনে মুখলিদকে নিয়ে আন্দালুসিয়া হাদিসের আবাসস্থল হয়ে উঠেছিল। তিনি তাঁর সম্পর্কে আরও বলেছেন যে: তিনি হাদীসের একজন আলেম ছিলেন, হাদীসের ব্যাখ্যা ও কারণ সম্পর্কে জ্ঞাত ছিলেন। 
ইসনেড এবংদুর্লভ দেখে বিশ্ব কথা বলছিল।
জরিপ জাহাজ

জরিপ জাহাজ হ'ল এক ধরনের জাহাজ বা নৌকা যা ম্যাপিংয়ের জন্য ব্যবহৃত হয়। এটি এক ধরনের গবেষণা জাহাজ।
জরিপ জাহাজ এবং ডিএফ নৌকাগুলি অবশ্যই অল্প কম্পনের সাথে স্থিতিশীল এবং মসৃণ ভ্রমণ সক্ষম এবং একই সাথে দ্রুতগতির হয়। উপকূলীয় সমীক্ষার জন্য, এগুলি একটি সমতল নিম্ন শিপ (ফ্ল্যাট জাহাজ) দিয়ে তৈরি করা হয় যাতে তারা নিম্ন জোয়ার আটকে না যায়, নদী এবং খালগুলিতে ব্যবহার করার সময়ও এটি সাহায্য করে, যদিও এই ধরনের জাহাজ বা নৌকোটির চলনের ধরন হ'ল ফোকাস। তবে বেসরকারী খাতে প্রায় সময়ই রূপান্তরিত জাহাজগুলো ব্যবহৃত হয়।
জরিপ জাহাজগুলোর কাজ হ'ল পানির নীচের অংশ, বেন্টিক জোন, পূর্ণ জলের কলাম এবং পৃষ্ঠের মানচিত্র তৈরি করা, আরোও কাজের মধ্যে রয়েছে;
সাধারণত, আধুনিক জরিপ জাহাজগুলি নিম্নলিখিত এক বা একাধিক সরঞ্জাম দিয়ে সজ্জিত করা হয়:
বিল টিলডেন

উইলিয়াম টাটেম টিলডেন দ্বিতীয় (১০ ফেব্রুয়ারি ১৮৯৩- ৫ জুন ১৯৫৩, যাকে বিগ বিল নামেও অভিহিত করা হয়) একজন আমেরিকান পুরুষ টেনিস খেলোয়াড় ছিলেন। টিলডেন ১৯২০ থেকে ১৯২৫ সাল পর্যন্ত বিশ্বসেরা টেনিস খেলোয়াড়ের স্বীকৃতিধারী ছিলেন। তিনি ১৪টি মেজর সিঙ্গল উপাধি লাভ করেন। এছাড়াও টিলডেন ১০টি গ্র্যান্ড স্ল্যাম, ১টি বিশ্ব হার্ড কোর্ট চ্যাম্পিয়নশিপ এবং তিনটি পেশাগত মেজর লাভ করেন। তিনি উইম্বলডন চ্যাম্পিয়নশিপ বিজয়ী প্রথম আমেরিকান। তিনি সাতটি আমেরিকান চ্যাম্পিয়নশিপ লাভ করেন। (রিচার্ড সিয়ার্স ও বিল লার্নেড-ও একই সম্মানের অধিকারী।)
১৯২০ এর দশকের প্রথম অর্ধাংশে টিলডেন আন্তর্জাতিক মঞ্চ দাপিয়ে বেড়াতেন। ১৯১১ থেকে ১৯৩০ পর্যন্ত শৌখিন কর্মজীবনে টিলডেন ১৯২টির মধ্যে ১৩৮টি টুর্নামেন্টে জয়লাভ করেন। ম্যাচ জেতা এবং শতকরা হারে সর্বোচ্চ আমেরিকান চ্যাম্পিয়নশিপ জেতার রেকর্ডটি এখনো তার দখলে। ১৯২৯ সালে দশটি গ্র্যান্ড স্লামের ফাইনালে পৌঁছানোর রেকর্ড গড়ে তিনি অনন্য উদাহরণ সৃষ্টি করেন। রজার ফেদেরার ২০১৭ সালে এই রেকর্ডটি স্পর্শ করতে সক্ষম হন। যুক্তরাষ্ট্রের লন টেনিস অ্যাসোসিয়েশনের সাথে তার প্রায়ই বিরোধ উপস্থিত হতো। ৩৭ বছর বয়সে ১৯৩০ সালে তিনি তার শেষ মেজর পদবি লাভ করেন। ঐ বছরের শেষ দিকে টিলম্যান পেশাদার পদমর্যাদা লাভ করেন। পরের ১৫ বছর টিলম্যান পেশাদার টেনিস খেলোয়াড় হিসেবে কর্মজীবন গড়ে তুলেন।
বিল টিলডেন ১৮৯৩ সালের ১০ ফেব্রুয়ারি ফিলাডেলফিয়ার জার্মানটাউনে জন্মগ্রহণ করেন। টিলডেনের পরিবার অত্যন্ত ধনী ছিল, কিন্তু বড় তিন সন্তান হারানোর ব্যথায় শোকাভিভূত হয়ে পড়েছিল। তার বাবা উইলিয়াম টাটেম টিলডেন একজন পশম ব্যবসায়ী ও স্থানীয় রাজনীতিবিদ ছিলেন। মা সেলিনা হে একজন পিয়ানোবাদক ছিলেন। ১৮ বছর বয়সে ব্রাইট রোগের কবলে টিলডেন তার মা-কে হারান। তার বাবা তখন এক ভৃত্যের সাথে তাকে বাইরে পাঠিয়ে দেন। ২২ বছর বয়সে টিলডেন তার বাবা ও বড় ভাই হার্বার্টকে হারান। এই মৃত্যু তাকে গভীরভাবে প্রভাবিত করে। ছয় থেকে সাত বছর বয়সেই ক্যাটসকিল পর্বতে পরিবারের গ্রীষ্মকালীন আবাসেই টিলডেন টেনিস খেলা আয়ত্ত করেন। তার কাছে মৃত্যুশোক থেকে পরিত্রাণ লাভের জন্য এখন এটিই সর্বোত্তম উপায় হয়ে ওঠে। জীবনীকার ফ্র্যাঙ্ক ডেফোর্ডের মতে, টিলডেন সবসময়ই কনিষ্ঠ খেলোয়াড় ও বালকদের সাথে পিতৃসুলভ আচরণ করতেন। এদের মধ্যে ভিনি রিচার্ডস সবচেয়ে উল্লেখযোগ্য ছিলেন।
শতরঞ্জ

শতরঞ্জ (; ; পারসিক থেকে "চতরঙ্গ" چترنگ) হল দাবার একটি পুরানো রূপ, যেমনটি সাসানীয় সাম্রাজ্যে খেলা হত। এর উৎস ভারতের "চতুরঙ্গ" খেলা থেকে। আধুনিক দাবা ধীরে ধীরে এই ক্রীড়াটি থেকে বিকশিত হয়েছিল। দশম শতাব্দীতে, এটি মুসলিম আন্দালুসিয়া (আধুনিক স্পেন) এবং সিসিলি থেকে যোগাযোগের মাধ্যমে পশ্চিমী বিশ্বে পরিচিত হয়েছিল।
পার্সিয়ান শব্দ " শতরঞ্জ " এসেছে সংস্কৃত শব্দ ( থেকে; ("চতুঃ": "চার"; "অঙ্গ": "বাহু"), এই শব্দটি দিয়ে চতুরঙ্গ খেলাকে বোঝায়। পারসিকে শব্দটি হয়েছে "চতরঙ্গ্", সিনকোপ (শব্দের হ্রস্বীকৃত বানান বা উচ্চারণ) এর কারণে 'উ'কার লুপ্ত হয়েছে এবং শেষের 'অ'কার লুপ্ত হয়েছে অ্যাপোকপ (শব্দের শেষাংশ বর্জন) এর কারণে। পারসিক লোক ব্যুৎপত্তিতে, একটি পারসিক লেখায়, শাহ প্রথম অর্দশিরকে (যিনি ২২৪–২৪১ পর্যন্ত শাসন করেছিলেন) এই খেলায় অত্যন্ত দক্ষ হিসাবে উল্লেখ করা হয়েছে:
"দূরদর্শিতার ফলে, অর্দশির, পোলো, ঘোড়সওয়াড়ি, চতরঙ্গ এবং ভাইন-আরতাখশির ইত্যাদি যুদ্ধের মত খেলায় সব চেয়ে বেশি জয়যুক্ত হয়ে উঠেছিলেন এবং অন্যান্য বিভিন্ন শিল্পেও পারদর্শী ছিলেন।"
তবে "কর্ণমাক"য়ে অনেকগুলি উপকথা ও কিংবদন্তি রয়েছে এবং তা থেকে এটি রচনার সময় চতরঙ্গের জনপ্রিয়তার প্রমাণ পাওয়া যায়।
পরবর্তী সাসানীয় রাজা প্রথম খুসরুর রাজত্বকালে (৫৩১–৫৭৯), কোনও ভারতীয় রাজার উপহারের (সম্ভবত কনৌজের মৌখরি রাজবংশ) মধ্যে ছিল পান্নার ষোলটি এবং রুবির ষোলটি ঘুঁটির (সবুজ বনাম লাল) একটি দাবা। দাবাখেলার প্রতিস্পর্ধাটি খুসরুর দরবারীরা সফলভাবে সমাধান করেছিল। এই ঘটনার উল্লেখ ফেরদৌসীর শাহনামাতেও (আনুমানিক ১০১০) রয়েছে।
ভারতে আজ দেখা চতুরঙ্গের বিধিবিধানের প্রচুর প্রকরণ রয়েছে, তবে সবগুলিই সেনাবাহিনীর চারটি শাখার ("অঙ্গ") সঙ্গে জড়িত: ঘোড়া (নাইট), হাতি (বিশপ), রথ (রুক) এবং পদাতিক সৈনিক (পন), এগুলি দিয়ে একটি ৮×৮ বোর্ডে খেলা হয়। চতুরঙ্গের মতো অনেকটা একই নিয়মে শতরঞ্জ খেলাটি হয়, এবং এতেও মূল ১৬টি ঘুঁটি আছে। একটি বৃহত্তর ১০×১১ বোর্ডও রয়েছে, যেটি হল চতুর্দশ শতাব্দীর টেমরলেন দাবা, বা "শতরঞ্জ কামিল" (নিখুঁত দাবা), এর ঘুঁটিগুলির আকার একটু ভিন্ন।
কিছু পরবর্তী রূপগুলিতে গাঢ় বর্গক্ষেত্রগুলি খোদাই করা হয়েছিল। খেলাটি মুসলিমদের পারস্য বিজয়ের পরে পশ্চিম অভিমুখে ছড়িয়ে পড়েছিল এবং ৮ম শতাব্দী থেকে খেলার কৌশল এবং পরিকল্পনা সম্পর্কিত প্রচুর লেখা তৈরি হয়েছিল।
শুরুর দিকের ভারতীয় চতুরঙ্গে ( ৫০০–৭০০), রাজাকে বন্দী করা যেত এবং তার পরেই খেলাটি শেষ হয়ে যেত। ইরানীয় শতরঞ্জে (আনুমানিক ৭০০-৮০০) সতর্ক করার ধারণাটি চালু হয়েছিল, যে রাজা আক্রমণের মুখে আছে (আধুনিক পরিভাষায় "কিস্তি") ঘোষণা করে। খুব তাড়াতাড়ি এবং আকস্মিকভাবে যাতে খেলাটি শেষ না হয় সেই উদ্দেশ্যে এটি করা হয়েছিল। পরবর্তীতে ইরানীয়রা অতিরিক্ত নিয়ম যোগ করে যে কোনও রাজাকে কিস্তি হতে পারে এমন স্থানে স্থানান্তরিত করা যায় না সেইভাবে রেখেও দেওয়া যায় না। ফলস্বরূপ, রাজাকে বন্দী করা যায়না, এবং কিস্তিমাত হল খেলা শেষ করার একমাত্র সিদ্ধান্তমূলক উপায়।
ইসলামের প্রসারের সাথে, দাবাখেলা মাগরেব এবং তারপরে আন্দালুসীয় স্পেনে ছড়িয়ে গিয়েছিল। ভারতবর্ষে ইসলামি সাম্রাজ্য বিস্তারের সময় (আনুমানিক দ্বাদশ শতাব্দী), খেলার কিছু প্রকার আবার ভারতে ফিরে এসেছিল, কিছু শব্দ থেকে এটি প্রমাণিত হয়, যেমন উত্তর ভারতীয় শব্দ "মাত" (মেট, ফার্সি ভাষা "মাৎ" থেকে প্রাপ্ত) বা বাংলায় "বোড়ে" (পন, আরবি শব্দ "বৈড়াক" থেকে উদ্ভূত)। পরবর্তী শতাব্দীগুলিতে, দাবা খেলা ইউরোপে জনপ্রিয় হয়ে উঠেছিল, শেষ পর্যন্ত তার থেকেই আধুনিক দাবার উৎপত্তি হয়েছিল।
গ্রন্থপঞ্জি
সহায়ক জাহাজ

সহায়ক জাহাজ হ'ল নৌবাহিনীর যুদ্ধ জাহাজ এবং অন্যান্য নৌ অভিযানে সহয়তা করার জন্য বিশেষ ভাবে নকশা করে তৈরি করা জাহাজ। সহায়ক জাহাজগুলোর প্রাথমিক কাজ যুদ্ধ নয়, যদিও এদের সীমিত যুদ্ধ ক্ষমতা থাকতে পারে তা সাধারণত আত্মরক্ষামূলক প্রকৃতির।
সহায়ক জাহাজগুলো সব ধরনের নৌ চলাচলের জন্য অত্যন্ত গুরুত্বপূর্ণ, এগুলি ব্যতীত, প্রাথমিক বহরের জাহাজগুলি কার্যকর হতে পারে না। সুতরাং, প্রায় প্রতিটি নৌবাহিনী সহায়তার জন্য জাহাজের বিস্তৃত বহর বজায় রাখে। তবে এটি নৌবাহিনীর বহরগুলির রচনা, আকার, নৌবাহিনীর প্রকৃতি এবং এর প্রাথমিক মিশনের উপর নির্ভর করে পরিবর্তিত হয়। ছোট উপকূলীয় নৌযানগুলিতে ছোট ছোট সহায়ক জাহাজগুলি প্রাথমিকভাবে লিটারাল এবং প্রশিক্ষণ সহায়তা ভূমিকার উপর দৃষ্টি নিবদ্ধ করে থাকে। বৃহত্তর ব্লু-ওয়াটার নৌবাহিনীতে দীর্ঘস্থায়ীভাবে নৌবহরে সহয়তাকারী নৌযান রয়েছে এগুলোকে আঞ্চলিক সীমানার বাইরেও সহয়তা প্রদান করার জন্য নকশা করা হয়েছে।
বিধাতা (গান)

"বিধাতা" হচ্ছে ২০১৬ সালে মুক্তিপ্রাপ্ত "সুইটহার্ট" চলচ্চিত্রের একটি গান। গানটি গেয়েছেন জেমস এবং সুর ও গীত লিখেছেন শফিক তুহিন। এছাড়াও সঙ্গীতায়োজন করেছেন রাফি। এটি টাইগার মিডিয়ার ব্যানারে ২০১৬ সালের ১২ জানুয়ারি অডিও আকারে ইউটিউবে মুক্তি দেওয়া হয় এবং ২০১৬ সালের ৮ ফেব্রুয়ারি আনুষ্ঠানিক মুক্তি দেওয়া হয় এছাড়াও একই মাসের ১৮ তারিখ ভিডিও আকারে ইউটিউবে মুক্তি দেওয়া হয়।
গানটি মুক্তির পর ইউটিউবে ১০ দিনে দেড় লাখের বেশিবার দেখা হয়। এটি ৪০ লাখেরও বেশিবার দেখা হয়। গানটির জন্য জেমস চ্যানেল আই মিউজিক অ্যাওয়ার্ড ২০১৭-এর ছায়াছবির গান বিভাগে "ক্রিটিক অ্যাওয়ার্ড" অর্জন করেন।
ইউটিউবে গানটির আনুষ্ঠানিক সঙ্গীত ভিডিও অনুসারে, গানটির কৃতিত্ব নিম্নে উল্লেখ করা হলো
মোহনগঞ্জ থানা

মোহনগঞ্জ থানা বাংলাদেশের নেত্রকোণা জেলার অন্তর্গত মোহনগঞ্জ উপজেলার একটি থানা।
১৯২০ সালের ৬ এপ্রিল মোহনগঞ্জ থানা প্রতিষ্ঠিত হয়।
মোহনগঞ্জ উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম মোহনগঞ্জ থানার আওতাধীন।
ডলফিন (চিত্রকর্ম)

ডলফিন() (ফসফোরসেন্ট সাগরের ডলফিন নামেও পরিচিত) ওলন্দাজ চিত্রকর মাউরিৎস কোর্নেলিস এশ্যরের তৈরী কাঠখোঁদাই মুদ্রিত চিত্রকর্ম। ১৯২৩ সালের ফেব্রুয়ারিতে তিনি এই চিত্রকর্ম তৈরী করেছিলেন
চিত্রে সমুদ্রের ঢেউ এবং সমুদ্রের ঢেউ ঠেলে এগিয়ে যাওয়া জাহাজের সম্মুখভাগ এবং জাহাজের সম্মুখভাগে একদল ডলফিনের সাঁতারের দৃশ্য অঙ্কিত হয়েছিল। এশ্যর তার এই কর্মটি নিয়ে উচ্ছাসিত ছিলেন। জাহাজের প্রান্তরেখা, সমুদ্রের ঢেউ আর ডলফিন আকর্ষণীয় এবং চমকিত করার জন্য এশ্যর ডিনোফ্লাজেলা শৈবালের জীব দ্যুতি ব্যবহার করেছিলেন।
পূর্বধলা থানা

পূর্বধলা থানা বাংলাদেশের নেত্রকোণা জেলার অন্তর্গত পূর্বধলা উপজেলার একটি থানা।
১৯১৭ সালে পূর্বধলা থানা প্রতিষ্ঠিত হয়।
পূর্বধলা উপজেলার ১১টি ইউনিয়নের প্রশাসনিক কার্যক্রম পূর্বধলা থানার আওতাধীন।
আনিছুর রহমান (সচিব)

আনিছুর রহমান (জন্ম: ৩১ ডিসেম্বর ১৯৬২) একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ বাংলাদেশের ত্রয়োদশ নির্বাচন কমিশন হাবিবুল আউয়াল কমিশনের একজন নির্বাচন কমিশনার হিসেবে দায়িত্ব পালন করেছেন। ইতিপূর্বে তিনি জ্বালানী ও খনিজ সম্পদ বিভাগের সিনিয়র সচিব এবং ধর্ম বিষয়ক মন্ত্রণালয়ের সচিব হিসেবে দায়িত্ব পালন করেন।
আনিছুর রহমান ৩১ ডিসেম্বর ১৯৬২ সালে শরীয়তপুর জেলায় জন্মগ্রহণ করেন। তিনি চাঁদপুর হাসান আলী সরকারি উচ্চ বিদ্যালয় হতে এসএসসি ও চাঁদপুর সরকারি কলেজ হতে এইচএসসি পাশ করে ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রি অর্জন করেন।
আনিছুর রহমান বাংলাদেশ সিভিল সার্ভিস (বিসিএস) প্রশাসন ক্যাডারের ১৯৮৫ ব্যাচের কর্মকর্তা হিসেবে ১৫ ফেব্রুয়ারি ১৯৮৮ সালে যোগদান করেন। চাকরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন। তিনি মন্ত্রিপরিষদ বিভাগ, স্থানীয় সরকার বিভাগ, অর্থ বিভাগ, স্বরাষ্ট্র মন্ত্রণালয়, মৎস্য ও প্রাণিসম্পদ মন্ত্রণালয়ে বিভিন্ন পদে দায়িত্ব পালন করেন। 
১৪ সেপ্টেম্বর ২০১৭ সালে তিনি ধর্ম বিষয়ক মন্ত্রণালয়ে ভারপ্রাপ্ত সচিব এবং একই মন্ত্রণালয়ে ৪ এপ্রিল ২০১৮ তারিখ হতে ৪ জানুয়ারি ২০২০ পর্যন্ত সচিব হিসেবে কমর্রত ছিলেন। ৫ জানুয়ারি ২০২০ সালে তিনি জ্বালানি ও খনিজ সম্পদ বিভাগে সচিব পদে যোগদান করে ২৭ জানুয়ারি ২০২০ সাল হতে সিনিয়র সচিব হিসেবে দায়িত্ব পালন করেন এবং ৩১ ডিসেম্বর ২০২১ সালে সিনিয়র সচিব হিসেবে অবসর গ্রহণ করেন।
আনিছুর রহমান ২৬ ফেব্রুয়ারি ২০২২ সালে নির্বাচন কমিশনের নির্বাচন কমিশনার হিসেবে নিয়োগ লাভ করেন।
তিনরঙা মুনিয়া

তিনরঙা মুনিয়া (বৈজ্ঞানিক নাম: "Lonchura malacca") বা খয়েরি মুনিয়া Estrildidae (ইস্ট্রিল্ডিডি) গোত্র বা পরিবারের অন্তর্গত এক প্রজাতির ছোট পাখি। ভারত, বাংলাদেশ, পাকিস্তান এবং চীনে পাওয়া যায়। একসময় এরা কালোমাথা মুনিয়া নামে পরিচিত ছিল।
তিনরঙা মুনিয়া লম্বায় প্রায় ১২ সেন্টিমিটার এবং ওজনে মাত্র ১১ গ্রাম। প্রাপ্তবয়স্ক পাখির মাথা, ঘাড়, গলা, বুকের কেন্দ্র, অবসারণী ও লেজের তলা চকচকে কালো। বুকের বাকি অংশ সাদা। ডানা, পিঠ ও লেজ লালচে-বাদামি বা খয়েরি। ঠোঁট বেশ শক্ত, ত্রিকোণাকার ও হালকা নীলচে। পা, আঙুল ও নখ কালো। এরা একাকী বা দলবদ্ধ হয়ে বসবাস করতে পারে।কখনো কখনো দাগি বাবুই এবং কালোবুক বাবুই এর সঙ্গেও চরতে দেখা যায়।এদের লম্বা ঘাসবন, জলাশয়, ধান‌খেত ও ছোট ঝোপে দেখা যায়। এরা ৭-৮ বছর বাচতে পারে। 
ঘাসবীচি, কাউন, ধান ইত্যাদি প্রিয় খাদ্য। ঘাসবন বা ধান-কাউনের খেতে দলে দলে খাবারের খোঁজে ঘুরে বেড়ায়।
এরা শান্ত প্রকৃতির হলেও ঝাঁক বেঁধে ফসলের বেশ ক্ষতি করে। পুরুষ পাখিরা গান গায়। পুরুষ ও স্ত্রী পাখি দেখতে একরকম। শরৎকাল ও বসন্তকাল প্রজননের উপযুক্ত সময়। এ সময় জলার ধারে পাতা ও ঘাস দিয়ে বড় বলের মতো বাসা বানায়। বাসায় ঢোকার জন্য লম্বা সুড়ঙ্গের মতো পথ থাকে, ঘাসফুল দিয়ে যার চারপাশটা মুড়ে নেয়। ডিম পাড়ে চার থেকে সাতটি, ধবধবে সাদা। স্বামী-স্ত্রী মিলে ১২-১৩ দিন তা দিয়ে বাচ্চা ফোটায়। বাচ্চারা ১৪-১৫ দিনে উড়তে শেখে। এদের ডাক পিই শব্দের মত শোনায়।
সার্ভার সুন্দরম

সার্ভার সুন্দরম () হচ্ছে ১৯৬৪ সালে মুক্তিপ্রাপ্ত একটি তামিল চলচ্চিত্র। কৈলাস বলচন্দের একই নামের একটি মঞ্চনাটকের কাহিনী অবলম্বনে চলচ্চিত্রটি পরিচালনা করেছিলেন কৃষ্ণন এবং পঞ্জু এবং প্রযোজক ছিলেন এ ভি মেইয়াপ্পান। এই চলচ্চিত্রটি ছিলো হাস্যরসাত্মক-নাট্য ঘরানার এবং কিছুটা বিষাদের ছোঁয়াও ছিলো। চলচ্চিত্রটিতে মুখ্য ভূমিকায় অভিনয় করেছিলেন নাগেশ, কে. আর. বিজয়া এবং আর. মুথুরমণ। একজন গরীব রেস্তোরাঁ পরিচারকের ঐ রেস্তোরাঁর কন্যার প্রতি প্রেম করার বাসনা নিয়েই এই চলচ্চিত্রের মূল কাহিনী।
চলচ্চিত্রটির সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন এবং টি. কে. রামমূর্তি আর গীতিকার ছিলেন কন্নদাসন এবং বালি। কৈলাস বলচন্দ ১৯৬৩ সালে 'সার্ভার সুন্দরম' নামেই একটি মঞ্চনাটক বানিয়েছিলেন, এই চলচ্চিত্রটি ঐ মঞ্চনাটকের কাহিনীর মতোই। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল এবং শ্রেষ্ঠ তামিল ভাষার চলচ্চিত্র বিভাগে জাতীয় চলচ্চিত্র পুরস্কার (ভারত) জিতেছিলো।
এক ফুল চার কাঁটে

এক ফুল চার কাঁটে () হচ্ছে ১৯৬০ সালে মুক্তিপ্রাপ্ত একটি হিন্দি চলচ্চিত্র। সুনীল দত্ত এবং ওয়াহিদা রহমান চলচ্চিত্রটির নায়ক-নায়িকা ছিলেন।
নোয়াখালীয় উপভাষা

নোয়াখালীয় উপভাষা বা নোয়াখালীয় বাংলা হচ্ছে ইন্দো-ইউরোপীয় ভাষা পরিবারের অন্তর্গত বাংলা ভাষার একটি উপভাষা। এটি বাংলাদেশের নোয়াখালী অঞ্চলের মানুষের প্রধান উপভাষা। বর্তমান চট্টগ্রাম বিভাগের নোয়াখালী,ফেনী ও লক্ষীপুরের স্থানীয় মানুষের প্রধান উপভাষা এটি। নোয়াখালী,ফেনী ও লক্ষীপুর ছাড়াও পার্শবর্তী কুমিল্লা, চাঁদপুর জেলার দক্ষিণ অঞ্চলের মানুষও এ উপভাষাতে কথা বলে, এমনকি বর্তমান ভারতের ত্রিপুরা রাজ্যের দক্ষিন ত্রিপুরায় প্রধান উপভাষা হিসেবে প্রচলিত। তবে দক্ষিণ কুমিল্লা ও দক্ষিণ চাঁদপুরের ভাষায় আশেপাশের অঞ্চলের উপভাষার অনেক উপাদান বিদ্যমান রয়েছে। সেকারণে এদুটো উপভাষাকে পাঁচমিশালি উপভাষা বলা চলে। দক্ষিণ কুমিল্লার মানুষজন নিজেদের কথ্য ভাষাকে ‘লাকসাইম্মা’ ও ‘চৌদ্দগেরাইম্মা’ ডেকে থাকে। নোয়াখালীয় উপভাষার সঙ্গে এগুলোর যথেষ্ট মিল থাকলেও বৈসাদৃশ্যও কম নয়।
নোয়াখালীয় ভাষা কৌতুক ও ইন্টারনেট মিম পোস্টিং এর জন্য সর্বদাই বিখ্যাত। হাস্যরসাত্মক নাটক ও চলচ্চিত্রতেও এর প্রভাব লক্ষ্যণীয়। নোয়াখালীয় উপভাষায় বেশ কিছু লোকগানও রচিত হয়েছে।
বাংলাদেশের চট্টগ্রাম বিভাগের নোয়াখালী, লক্ষ্মীপুর ও ফেনী জেলার মানুষের মুখের কথ্য ভাষা হচ্ছে এই উপভাষা। তাছাড়া বৃহত্তর নোয়াখালীর পাশ্ববর্তী জেলার মধ্যে দক্ষিণ কুমিল্লা, দক্ষিণ চাঁদপুর মানুষের উপভাষানোয়াখাইল্লা ও কুমিল্লার উপভাষার মিশ্রণ। এই উপভাষাকে মূলত লাকসাইম্মা ও চৌদ্দগেরাইম্মা উপভাষা বলা হয়। এছাড়া চট্টগ্রামের মিরসরাইয় উপজেলায় মানুষের উপভাষার ব্যাকরণেও নোয়াখালীর উপভাষার সঙ্গে অনেকাংশে মিল খুঁজে পাওয়া যায় যেটি মূলত চাটগাঁইয়া এবং নোয়াখাইল্লা মিশ্রিত একটি উপভাষা।এর বাইরে ভারতের ত্রিপুরা রাজ্যের দক্ষিণ ত্রিপুরার বিলোনিয়া,হৃষ্যমুখ জেলায় প্রধান কথ্য ভাষা হিসেবে নোয়াখাইল্লা উপভাষা প্রচলিত।
বাত এক রাত কি

বাত এক রাত কি () হচ্ছে ১৯৬২ সালে মুক্তিপ্রাপ্ত একটি হিন্দি চলচ্চিত্র। দেব আনন্দ এবং ওয়াহিদা রহমান ছিলেন চলচ্চিত্রটির নায়ক-নায়িকা।
আইসোঅক্টেন

আইসোঅক্টেন বা 2,2,4-ট্রাইমিথাইলপেন্টেন একটি জৈব যৌগ। এর রাসায়নিক সংকেত (CH)CCHCH(CH). এটি অক্টেন(CH)-এর অনেকগুলি সমাণুর মধ্যে একটি। এই নির্দিষ্ট সমাণুটির অক্টেন মাত্রার সূচকে (octane rating scale) মান হল একশ। অন্যদিকে শূন্য মানটি হলো নরমাল হেপ্টেন ("n"-heptane)-এর। এটি পেট্রোলের মধ্যে মেশানো একটি গুরুত্বপূর্ণ উপাদান যা তুলনামূলকভাবে বেশি পরিমাণে ব্যবহার করা হয় গাড়ীর ইঞ্জিনের অবাঞ্ছিত শব্দ(Knocking  sound) প্রতিরোধ করার জন্য।
সত্যি কথা বলতে কি, যদি ‘আইসো’ নামের নিয়ম অনুসরণ করা হতো তাহলে আইসোঅক্টেন নামটি 2-মিথাইলহেপ্টেন এই সমাণুটির প্রাপ্য ছিল। কিন্তু 2,2,4-ট্রাইমিথাইলপেন্টেন এখন পর্যন্ত অক্টেনের সবচেয়ে গুরুত্বপূর্ণ সমাণু হওয়ায় ঐতিহাসিকভাবে এই জৈব যৌগটির নামের আগে আইসো শব্দটি দেওয়া হয়েছে।
পেট্রোরসায়নিক শিল্পে আইসোবিউটিনের সঙ্গে আইসোবিউটেনের অ্যালকাইলেশন বিক্রিয়া করে প্রচুর পরিমাণে আইসোঅক্টেন উৎপন্ন করা হয়। অ্যাসিড অনুঘটক-এর উপস্থিতিতে এই বিক্রিয়াটি করানো হয়I আইসোবটিলিন থেকেও আইসো-অক্টেন তৈরি করা হয়। এক্ষেত্রে প্রথমে আয়ন এক্সচেঞ্জ রেজিন বা আয়ন এক্সচেঞ্জ পলিমার অ্যাম্বারলিস্ট (Amberlyst) অনুঘটক ব্যবহার করে ডাইমাইরিজেশন( দুটি একক অণু জোড়া দেওয়া) পদ্ধতিতে আইসোঅক্টিনস্ এর মিশ্রণ তৈরি করা হয়। পরে এই মিশ্রণে হাইড্রোজেনেশন প্রক্রিয়ার সাহায্যে হাইড্রোজেন যোগ করে 2,2,4-ট্রাইমিথাইলপেন্টেন উৎপাদন করা হয়।. 
ইঞ্জিন নকিং(knocking) অর্থাৎ ইঞ্জিনের শব্দ একটি অবাঞ্ছিত প্রক্রিয়া যা অভ্যন্তরীণ জ্বলন ইঞ্জিন (internal combustion engines)-গুলিতে উচ্চ সংকোচন অনুপাতের সময় ঘটতে পারে। ১৯২৬ সালে গ্রাহাম এডগার বিভিন্ন পরিমাণে নরমাল হেপাটেন এবংসাধারণকে পেট্রোলের সাথে যুক্ত করে আবিষ্কার করেছিলেন যে, যখন 2,2,4-ট্রাইমিথাইলপেন্টেন যুক্ত করা হয় তখন ইঞ্জিন নকিং বন্ধ হয়ে যায়। অক্টেন মাত্রা সূচকের ভাবনা এখান থেকে শুরু।
সমস্ত সাধারণ হাইড্রোকার্বনের মতো 2,2,4-ট্রাইমিথাইলপেন্টেন জ্বলনশীল। তাই এই পদার্থটি ব্যবহারের সময় সতর্কতা নেওয়া দরকার।
লিথুয়ানিয়া জাতীয় ফুটবল দল

লিথুয়ানিয়া জাতীয় ফুটবল দল () হচ্ছে আন্তর্জাতিক ফুটবলে লিথুয়ানিয়ার প্রতিনিধিত্বকারী পুরুষদের জাতীয় দল, যার সকল কার্যক্রম লিথুয়ানিয়ার ফুটবলের সর্বোচ্চ নিয়ন্ত্রক সংস্থা লিথুয়ানীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৯২ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২৩ সালের ২৪শে জুন তারিখে, লিথুয়ানিয়া প্রথমবারের মতো আন্তর্জাতিক খেলায় অংশগ্রহণ করেছে; লিথুয়ানিয়ার কাউনাসে অনুষ্ঠিত উক্ত ম্যাচে লিথুয়ানিয়া এস্তোনিয়ার কাছে ৫–০ গোলের ব্যবধানে পরাজিত হয়েছে।
৫,০০০ ধারণক্ষমতাবিশিষ্ট এলএফএফ স্টেডিয়ামে "রিঙ্কটাইন" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লিথুয়ানিয়ার রাজধানী রিগায় অবস্থিত। বর্তমানে এই দলের ম্যানেজারের দায়িত্ব পালন করছেন ভালদাস উরবোনাস এবং অধিনায়কের দায়িত্ব পালন করছেন জাগেলোনিয়া বিয়াউইস্টকের আক্রমণভাগের খেলোয়াড় ফেদোর চেরনিচ।
লিথুয়ানিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও লিথুয়ানিয়া এপর্যন্ত একবারও অংশগ্রহণ করতে সক্ষম হয়নি।
আন্দ্রিউস স্কেরলা, সাউলিউস মিকোলিউনাস, দেইভিদাস সেম্বেরাস, তমাস দানিলেভিচিউস এবং আরভিদাস নোভিকোভাসের মতো খেলোয়াড়গণ লিথুয়ানিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৮ সালের অক্টোবর মাসে প্রকাশিত র‌্যাঙ্কিংয়ে লিথুয়ানিয়া তাদের ইতিহাসে সর্বপ্রথম সর্বোচ্চ অবস্থান (৩৭তম) অর্জন করে এবং ২০১৭ সালের নভেম্বর মাসে প্রকাশিত র‌্যাঙ্কিংয়ে তারা ১৪৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে লিথুয়ানিয়ার সর্বোচ্চ অবস্থান হচ্ছে ৪৭তম (যা তারা ২০০৮ সালে অর্জন করেছিল) এবং সর্বনিম্ন অবস্থান হচ্ছে ১৫০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: